open-index/open-wikipedia-markdown huggingface dataset:
కార్బన్

**[[కర్బన వలయం|కార్బన్‌]]** (carbon) తెలుగు పేరు **కర్బనం**. లాటిన్‌ భాషలో *కార్బో* అంటే బొగ్గు, రాక్షసి బొగ్గు అనే అర్ధాలు ఉన్నాయి. మనం కుంపట్లో వాడే బొగ్గులోనూ, రాక్షసి బొగ్గులోనూ విస్తారంగా ఉండే మూలకం కర్బనం.

ఈ రసాయన మూలకాన్ని పెద్ద బడిలోని ఇంగ్లీషు అక్షరం C తో సూచిస్తారు. దీని అణుసంఖ్య 6. ఇది ఆవర్తన పట్టిక లోని 14వ గుంపు (group) లో ఉన్న అలోహం. దీని బాహుబలం (వేలన్సీ) 4. ఈ మూలకానికి ఉన్న అనేక రూపాంతరాల్లో (allotropic forms) ముఖ్యమైనవి: గ్రేఫైట్, వజ్రం, అమూర్త కర్బనం (amorphous carbon), ఫుల్లరీన్‌ (Fullerine). ఈ మూలకం ప్రకృతిలో మూడు సమజన్యు (isotope) రూపాల్లో దొరుకుతుంది. వీటిలో కర్బనం-12 (12C అని రాస్తారు), కర్బనం-13 (13C) స్థిరత్వం ఉన్నాయి. కర్బనం-14 (14C) రేడియో ధార్మిక ఐసోటోపు. దీని అర్ధాయుష్షు 5700 సంవత్సరాలు.

ఈ విశ్వంలో విస్తారంగా లభ్యమయే మూలకాలలో (ఉదజని, రవిజని (హీలియం), ఆమ్లజని (ఆక్సీజన్) తరువాత) కర్బనం నాలుగవ స్థానంలో ఉంది. “ప్రాణానికి కార్బన్‌ కన్నా అవసరమైన మూలక౦ [element] ఏదీలేదు,” అని Nature’s Building Blocks అనే పుస్తక౦ చెప్తు౦ది. మనకి తెలుసున్న జీవులన్నీటిలోనూ కర్బనం తప్పనిసరిగా ఉంటూ ఉంది. మానవ శరీరంలో, గురుత్వంలో, కర్బనానిది - ఆమ్లజని తరువాత - రెండవ స్థానం. మన శరీరాలలోని పదార్ధంలో 18.5 శాతం కర్బనమే.

కర్బనానికి బాహుబలం 4 అవటం వల్ల ఒక కర్బనపు అణువుకు నాలుగు దిశలలో ఇతర అణువులని సంతరించుకొని విస్తరించటానికి సదుపాయం ఉంది. ఈ సదుపాయం వల్ల కర్బనం పెద్ద పెద్ద బణువులని అల్లుకు పోగలదు. ఈ స్తోమత ఉండటం వల్లనే జీవి శరీరంలో (కనీసం ఈ భూ గ్రహం మీద) పెద్ద పెద్ద బణువులన్నీ కర్బనం మీద ఆధారపడ్డ బణువులే (molecules). ఈ రకం స్తోమత సిద్ధాంత పరంగా సిలికాన్‌ అనే మూలకానికి కూడా ఉంది కానీ, ఈ భూలోకంలో జీవి కేవలం కర్బనపు సంతతే. అందుకనే ఆంగిక రసాయనానికి అంత ఎక్కువ ప్రాముఖ్యత.

కర్బనం యొక్క భౌతిక లక్షణాలు దాని రూపాంతరాలలోని రూపం మీద విశేషంగా ఆధారపడి ఉంటాయి. ఉదాహరణకి వజ్రం బాగా పారదర్శకంగా ఉండం వల్ల దాని మీద పడ్డ కాంతి కిరణాలు నలుదిశలకీ వెదజల్లబడి మిలమిల మెరుస్తుంది. కాని గ్రేఫైట్కి ఆ లక్షణం లేకపోవటం వల్ల గ్రాఫైట్‌ మీద పడ్డ కాంతి పరావర్తనం చెందదు. అందువల్ల గ్రాఫైట్‌ నల్లగా కనిపిస్తుంది. కాఠిన్యత గరిష్ఠంగా ఉన్న వస్తువులలో వజ్రం ఒకటి. కాఠిన్యత కనిష్ఠంగా ఉన్న వస్తువులలో గ్రాఫైట్‌ ఒకటి. విద్యుత్తు వజ్రం గుండా సులభంగా ప్రవహించదు, కాని గ్రాఫైట్‌ గుండా అతి సునాయాసంగా ప్రవహిస్తుంది. ఫుల్లరీన్‌ ఉనికి 1985 లో కనుక్కున్నారు. అలాగే అమూర్త కర్బనానికి కొద్దిపాటి మూర్తిత్వం ఉందని కూడా కనుక్కున్నారు.

## ఇవి కూడా చూడండి
* కార్బన్ డై ఆక్సైడ్
* కార్బన్ మోనాక్సైడ్
* కార్బాక్సిలిక్ ఆమ్లం

## మూలాలు

వర్గం:మూలకాలు
వర్గం:అలోహాలు
వర్గం:రసాయన శాస్త్రం
వర్గం:భౌతిక శాస్త్రం
వెనేడియం

**వెనేడియం** (*Vanadium*) ఒక రసాయన మూలకము. దీని సంకేతము **V**. పరమాణు సంఖ్య 23. దీనిని ఆండ్రే మాన్యుల్ డెల్ రియో అనే శాస్త్రవేత్త 1801లో కనుగొన్నాడు. అప్పుడు ముందుగా panchronium అనీ, తరువాత erythronium అనీ పేర్లు పెట్టాడు. 1831లో నిల్స్ గాబ్రియెల్ సెఫ్‌స్ట్రామ్ అనే శాస్త్రవేత్త మళ్ళీ కనుక్కొని, వెనాడిస్ అనే దేవత పేరుమీద "వెనేడియం" అని పేరు పెట్టాడు. ప్రకృతి సిద్ధంగా ఇది 65 వివిధ ఖనిజాలలోను (minerals), శిలాజ ఇంధనాలు (fossil fuel) లోను లభిస్తుంది. చైనా, రష్యా దేశాలలో దీనిని అధికంగా ఉక్కు బట్టీ పొర్లుద్రవం (steel smelter slag) నుండి ఉత్పత్తి చేస్తున్నారు. ఇతర దేశాలు heavy oil flue dust పై ఆధారపడుతున్నారు.

వెనేడియం లోహం మెత్తనిది, సాగదీయడానికి వీలైంది. (soft and ductile). ప్రత్యేకమైన ఉక్కు రకాల తయారీలో దీనిని వాడుతారు. (High speed steel). వెనేడియం పెంటాక్సైడ్ అనే పదార్ధాన్ని సల్ఫ్యూరిక్ ఆమ్లం తయారీలో ఉత్ప్రేరకంగా వాడుతారు. అనేజ జీవుల శరీరాలలో వెనేడియం పదార్ధాలు ఉన్నాయి. కాని మానవుల శరీరాలలో ఉండవు.

thumb|కుడి| వెనేడియం స్టీల్ తో చేసిన పనిముట్లు

వెనేడియం ఉత్పత్తిలో సుమారు 85% వరకు ఫెర్రో వెనేడియం అనే ఉక్కు పదార్ధంగా వాడుతారు.

## ఇవి కూడా చూడండి

## మూలాలు

## బయటి లింకులు
* WebElements.com – Vanadium
* Mineral Information Institute – Vanadium
* ATSDR – ToxFAQs: Vanadium
* The Vanadium Redox Battery was invented at The University of New South Wales
* Vanadium general infos
* Oxidation States of Vanadium, with video demostration and electrode potentials relevant
* Redox chemistry quoted Vanadium as illustrations
* The (REACH) Vanadium Consortium 
* Comprehensive Data on Vanadium

వర్గం:మూలకాలు
వర్గం:రసాయన శాస్త్రం
స్కాండియం

**స్కాండియం** (*Scandium* ఒక రసాయన మూలకము. దాని సంకేత సూచకము **Sc**. పరమాణు సంఖ్య 21. ఇది వెండిలాగా మెరిసే ఒక లోహము. ఇది మూలక రూపంలో ప్రకృతిలో లభించదు. కాంపౌండ్‌ల రూపంలో అరుదైన ఖనిజంగా స్కాండినేవియా ప్రాంతం లోను, ఇతర స్థలాలలోను లభిస్తుంది. ఇదీ, యిట్రియం, లాంథనైడ్స్ కలిపి భూమిమీద అరుదుగా లభించే మూలకాలుగా వర్గీకరిస్తారు. (rare earth element).

మొట్టమొదట 1879లో స్కాండియం అనే మూలకాన్ని గుర్తించారు కాని తరువాత చాలా కాలం వరకు, అనగా 1937 వరకు దాన్ని ఒక లో్హంగా వేరు చేయలేకపోయారు. 1970 దశకంలో స్కాండియాన్ని అల్యూమినియంతో కలిపి మిశ్ర లోహాలలో వాడ సాగారు. ఇదొక్కటే పారిశ్రామికంగా ప్రస్తుతం స్కాండియం వినియోగం.

1869లో మెండలీవ్ తన ఆవర్తన పట్టిక ద్వారా స్కాండియం స్థానంలో ఒక మూలకం ఉండాలని ఊహించాడు. ఈ సంగతి తెలియకుండానే 1879లో లార్స్ ఫ్రెడరిక్ నీల్సన్ అనే శాస్త్రవేత్త అధ్వర్యంలోని బృందం యూక్సనైట్, గాడోలినైట్ ఖనిజాలనుండి కనుగొన్న క్రొత్త మూలకానికి స్ట్రాన్షియం అని పేరు పెట్టారు. మొదటి ప్రయత్నంలో 250&nbsp;మిల్లీ గ్రాముల శుద్ధ స్కాండియాన్ని మాత్రం వేరు చేయగలిగారు. తరువాతి ప్రయత్నంలో 10 కిలోగ్రాముల యూక్సనైట్ ఖనిజంనుండి 2.0 గ్రాముల పరిశుద్ధమైన స్కాండియం ఆక్సైడ్‌ను వేరు చేయగలిగారు. (Sc2O3). 1960 నాటికి కాని 99% పరిశుద్ధమైన ఒక పౌండు స్కాండియం మెటల్‌ను 	వేరు చేయడం సాధ్యం కాలేదు.

స్కాండియం అరుదుగా లభించే గట్టి, గరుకైన, నల్లని లోహం. గాలి తగిలినపుడు కొంచెం పసుపు రంగుకు మారుతుంది.

## మూలాలు

## బయటి లింకులు

వర్గం:మూలకాలు
వర్గం:రసాయన శాస్త్రం
టైటానియం

**టైటానియం** ఒక మూలకం. దీని చిహ్నం Ti, పరమాణు సంఖ్య 22. ఖగోళ యుగపులోహముగా కూడా పిలువబడు ఈ లోహమునకు సాంద్రత తక్కువ కానీ దృఢమైనది. వెండి వర్ణపు ఈపరివర్తక (transition) లోహము సముద్రపు నీరు, ఆక్వారీజియా, క్లోరిన్ మొదలగు వాటివలన తుప్పు పట్టదు.

విలియమ్ గ్రెగర్ 1791 లో ఇంగ్లాండులో కొర్న్వాల్లో టైటానియాన్ని కనుగొన్నాడు. గ్రీకు పురాణాలలోని టైటాన్స్ కు గుర్తుగా మార్టిన్ హెన్రిచ్ క్లాప్రోత్ టైటానియానికి నామకరణం చేసెను.

## మూలాలు

వర్గం:మూలకాలు
వర్గం:రసాయన శాస్త్రం
మేంగనీస్

మేంగనీస్ **Mn** అనే చిహ్నం, 25 పరమాణు సంఖ్య గల రసాయన మూలకం. తరచుగా ఇనుము ధాతువుతో కలిసి లభిస్తుంది. దీనిని పరిశ్రమలలో వివిధ రకాలుగా, ప్రత్యేకంగా స్టెయిన్లెస్ స్టీల్ ఉత్పత్తిలో వాడతారు.

1774 లో తొలిసారి వేరుపరచిన తర్వాత, ఉక్కు ఉత్పత్తిలో ప్రధానంగా వాడారు. ముదురు వంగపండు రంగులో వుండే పొటాసియం పర్మాంగనేట్ అనే లవణం రూపంలో ప్రయోగశాలవారికి పరిచితం. కొన్ని ఎంజైములలో కూడా వుంటుంది. మొక్కలు ఆక్సిజన్ ఉత్పత్తిలో "Mn-O" అనే రూపంలో కూడా దీని పాత్ర ఉంది.
## పేరు
మేంగనీసు, మెగ్నీసియం - ఈ రెండు పేర్లలోను ఉన్న పోలిక వల్ల ఒకదానికొకటి అనుకుని పొరపడే సావకాశం ఉంది. పూర్వం ఈ రెండింటితోపాటు ఇనప ఖనిజం మేగ్నటైట్ గ్రీసు దేశంలోని మెగ్నీసియా అనే ప్రాంతంలో దొరికేవి కనుక ఈ పేర్లలో పోలిక అలా వచ్చింది.

## ఆవర్తన పట్టికలో
మేంగనీస్‌ ఆవర్తన పట్టికలో, 4 వ పీరియడ్‌లో, అణుసంఖ్య 21 నుండి 30 వరకు ఉన్న అంతర్యాన లోహాల (transition metals) వరుసలో మధ్యస్థంగా ఉంది. దీని అణుసంఖ్య 25. దీని ఎడం పక్క గదిలో క్రోమియం, కుడి పక్క ఇనుము ఉన్నాయి. కనుక ఇనిము లాగే దీనికీ తుప్పు పట్టే గుణం ఉంది. పూర్వపు రోజులలో దీని దిగువన ఉన్న గది ఖాళీగా ఉంటే ఆ ఖాళీ గదికి "ఏక మేంగనీస్" అని పేరు పెట్టేరు మెండలియెవ్. తరువాత ఆ ఖాళీ గదిలో టెక్నీటియం ఉండాలని నిర్ధారణ చేసేరు. మేంగనీస్‌ సమస్థానులు (ఐసోటోపులు) లో ముఖ్యమైనది 55Mn.

దీని అణువులో స్వతంత్ర ప్రతిపత్తి ఉన్న d-ఎలక్‌ట్రానులు (free electrons in d-orbital) 5 ఉన్నాయి కనుక ఇది చురుకైన మూలకమే!
ఉక్కు తయారీలో మేంగనీస్‌ కీలకమైన పాత్ర వహిస్తోంది.

## పరిశ్రమలలో
* మేంగనీస్ పాలు 1.5 శాతం ఉన్న అల్లూమినం తుప్పు పట్టదు కనుక కలిపితే అటువంటి అల్లూమినంని కోకాకోలా, బీరు వంటి పానీయాలని అమ్మడానికి వినియోగొస్తారు. 
* మేంగనీస్ డైఆక్సైడ్ (మంగన భస్మం) పొడి బేటరీల రుణ ధ్రువాల (కేథోడ్‌ల) తయారీలో వాడతారు. 
* మేంగనీస్‌తో కలిసిన మిశ్రమ ధాతువులు ("కాంపౌండ్"లు) గాజు సామానులకి రంగులద్దడంలో విరివిగా వాడతారు.
* ముడి చమురులో ఉండే జైలీన్ (Xylene) ని ఆమ్లజని సమక్షంలో భస్మీకరించినప్పుడు మేంగనీస్‌ని కేటలిస్ట్‌గా వాడతారు. ఈ ప్రక్రియ ప్లేస్టిక్‌ నీళ్ళ సీసాలు తయారు చేసే పరిశ్రమలో విరివిగా వాడతారు.

## పోషక విలువ
* అతి చిన్న మోతాదులలో మేంగనీస్ అత్యవసరమైన పోషక పదార్థం. మోతాదు మించితే విషం. 
* ఎదిగిన యువకుడుకి, రోజుకి 2.3 మిల్లీగ్రాముల మేంగనీస్ అవసరం ఉంటుంది. 
* ఇది శరీరంలోని ఎంజైములు (కేటలిస్టులు) సరిగ్గా పని చెయ్యడానికి అత్యవసరం. 
* ఆకుకూరలు, పళ్లు, గింజలు, దినుసులలో మేంగనీస్‌ లభిస్తుంది కాని ఇనుము, ఖటికము, మెగ్నీసియం మోతాదు మించి తింటే తిన్న మేంగనీస్‌ ఒంటబట్టదు. అందుకనే మంచి చేస్తుంది కదా ఏ పదార్థాన్ని అతిగా తినకూడదు.

## వైద్యంలో

## మూలాలు

Kies C. Bioavailability of manganese. In: Klimis-Tavantzis DL, ed. Manganese in health and disease. Boca Raton: CRC Press, Inc; 1994:39-58.

Organic supplements review

వర్గం:మూలకాలు
వర్గం:రసాయన శాస్త్రం
కౌలు రైతు

రైతుల్లో నాలుగో వంతు రైతులు కౌలుదారులు న్నారు. వారి సంఖ్య ఇంకా ఎక్కువనేది బ్యాంకర్ల భావన. మహిళా స్వయం సహాయక సంఘాల సభ్యులు తీసుకునే భూముల కౌలుకు చట్టబద్ధత కల్పించాలని ప్రభుత్వం నిర్ణయించింది. కౌలుకు ఇచ్చేవారు, తీసుకునే వారి ప్రయోజనాల పరిరక్షణ కోసం ఈ చట్టాన్ని రూపొందించారు.స్వయం సహాయక సంఘాల్లో భూమి లేని నిరుపేద మహిళలు ఉమ్మడిగా వ్యవసాయ భూమిని కౌలుకు తీసుకునే అవకాశాన్ని ప్రభుత్వం కల్పిస్తుంది. వ్యవసాయ భూముల ఒప్పందాలు రాత పూర్వకంగా చేసుకోవాలి. కౌలు కాలపరిమితి కనీసం 5 సంవత్సరాలు ఉండాలి. భూమిపైన పంట రుణం తీసుకునే అర్హత కౌలుదారుకు కలుగుతుంది. పంటలు దెబ్బతిన్న సందర్భంలో పంటల బీమాయేగాక ప్రభుత్వం ఇచ్చే పరిహారం పొందడానికీ అవకాశముంటుంది. అయితే భూమిపై ఎలాంటి హక్కు ఉండదు. కౌలు సమయంలో భూమి అభివృద్ధిపై పెట్టిన మొత్తాన్ని కోరేహక్కు కౌలుదారుకు ఉండదు.
వ్యవసాయ భూములను కౌలుకు ఇవ్వడం, తీసుకోవడం సహజంగా నోటిమాటగా సాగుతుంది. దీనివల్ల తరచుగా కౌలుదారు మారిపోతాడు. భూ యజమాని ఇష్టమే ఇక్కడ ప్రధానం. కౌలుదారు భూమి అభివృద్ధికి పెట్టుబడి పెట్టినా మరుసటి సంవత్సరం అతని పేరుపైన కౌలు ఉంటుందన్న నమ్మకం ఉండదు. బ్యాంకుల నుంచి పంట రుణాలు అందడం లేదు. 
కౌలుదారులకు సంస్థాగత రుణాలు, పంటల బీమా తదితర సదుపాయాలను కల్పించేందుకు కౌలు చట్టాలను సవరించటమే తరుణోపాయం. భూమి యజమాని హక్కులకు ఎలాంటి విఘాతం కలగని రీతిలో రాష్ట్రాలు తమ కౌలు చట్టాల్లో మార్పులు తేవాలని 11వ పంచవర్ష ప్రణాళిక మధ్యంతర సమీక్ష నివేదిక స్పష్టం చేసింది.కౌలుచట్టాన్ని సవరించడమంటే భూముల యజమానుల హక్కులను వదులు కోవటం కానేకాదని, యాజమాన్య హక్కులు బదిలీ కాని రీతిలో తగిన భరోసాను ఇచ్చే సవరణలు రావాలని నివేదిక సూచించింది. కౌలు పరిమితి పూర్తి కాగానే భూమిని వెనక్కి తీసుకొనే అధికారం యజమానికి ఉండాలని, అన్ని వర్గాల వారూ భూమిని కౌలుకు తీసుకోగల వాతావరణం ఉండాలని సూచించింది.కౌలుదార్ల బృందాలకు స్వశక్తి సంఘాల మాదిరిగా పావలా వడ్డీకి రుణాలను ఇవ్వాలంది నాబార్డు.
## రకరకాల కౌలు
* పంజాబ్‌, హర్యానాల్లో పెద్ద, మధ్య తరహా రైతులు... చిన్న, సన్నకార రైతుల నుంచి భూములను కౌలుకు తీసుకొంటున్నారు. బాగా పెట్టుబడులు పెట్టి అధునిక పరికరాలతో ఉత్పాదకత పెంచుతున్నారు. కౌలుకిచ్చిన చిన్న సన్నకార రైతులు వేరే పనులు చేపట్టి ఎక్కువ ఆదాయాలు పొందుతున్నారు.
* బీహార్‌, ఒడిషాలలో చిన్న, సన్నకార రైతులే తమ భూముల పక్కనుండే భూములను కౌలుకు తీసుకొని కమతాల పరిధిని పెంచుకొంటున్నారు. ఇక్కడ పెద్ద, మధ్య తరహా రైతులు పట్టణాలకు వలస వెళ్తున్నారు.
* కేరళ, జమ్మూ కాశ్మీర్‌, మణిపూర్‌లలో కౌలుపై పూర్తిగా నిషేధం ఉంది.
* గుజరాత్‌, హర్యానా, మహారాష్ట్ర, పంజాబ్‌లలోకౌలుదారులు ఆయా భూములను కొనుగోలు చేసుకొనేందుకు అవకాశం లభిస్తోంది. 
* రాష్ట్రాలే తమ కౌలు చట్టాలను సవరించుకోవాలని కేంద్రం అంటోంది. వడ్డీ వ్యాపారుల నియంత్రణ చట్టం మాదిరిగా కౌలుదార్లపై ఒక ఆదర్శచట్టాన్ని తయారు చేసి పంపాలని మనరాష్ట్రం కేంద్రాన్ని కోరింది.
* కౌలు రైతుల రుణాలకు పంటల బీమా వర్తించదుఎందుకంటే వారికిచ్చే రుణాలను రికార్డుల్లో వ్యవసాయ రుణాలుగా చూపించరు. వ్యవసాయ రుణాలుగా పేర్కొంటే భూమిని, సర్వే నెంబర్లను తెలపాల్సి ఉంటుంది. భూమి యజమాని నుంచి లిఖిత పూర్వక ఒప్పందం ఉండాలి. కాబట్టి యాజమాన్య హక్కులకు భంగం వాటిల్లని విధంగా చట్టాన్ని సవరించాలి. 
* సుడాన్‌, ఇథోపియా లాంటి ఆఫ్రికా దేశాలు 99 ఏళ్లపాటు రైతులకు భూమిని ఉచితంగా లీజుకిస్తున్నాయి. రైతులు తమకిష్టమైన పంటలు పండించుకొని స్థానికంగా విక్రయించుకోవచ్చు లేదా విదేశాలకు ఎగుమతి చేసుకోవచ్చు. ఇప్పటికే చైనీయులు వేల ఎకరాల్లో సేద్యం చేపట్టారు.పంజాబ్‌, కర్ణాటక నుంచి కొందరు రైతులు అక్కడకు వెళ్లి వందల ఎకరాల్లో పంటల సాగు చేపట్టారు. 

yes true

వర్గం:వృత్తులు
దర్జీ

thumb|కుట్టు యంత్రంతో వస్త్రాలు కుట్టుతున్న టైలర్
వస్త్రాలు, దారంతో బట్టలు లేదా దుస్తులు కుట్టే టైలర్ **దర్జీ** .వేలాది ముస్లిం కుటుంబాలు దర్జీ పనిలో ఉన్నాయి.రెడీమేడ్‌ బట్టలు విరివిగా రావడం యువత దానిమీద మోజుతో ఎక్కువ ఆసక్తి చూపుతూ కొనుగోలు చేయడంతో దర్జీల దగ్గర బట్టలు చేసి కుట్టించుకొనేవారు తక్కువయ్యారు. దీనితో వీరి జీవన భృతికి ఆటంకం ఏర్పడి కుటుంబ పోషణ జరగడం కష్టంగా తయారైంది. రెడీమేడ్‌ వస్త్రాలు తక్కువ ధరకు దొరకడం, తోపుడు బండ్లపైన సైతం టీషర్టులు, జీన్‌‌ప్యాంట్లు విరివిగా దొరుకుతున్నాయి. సంతలో సైతం రెడీమేడ్‌ దుస్తులు విక్రయిస్తుండటంతో గ్రామీణ ప్రాంతాలకు చెందిన నిరుపేదలు వాటిని కొనుగోలు చేయడానికి ఆసక్తి చూపిస్తున్నారు.

దానికి తోడు కుట్టడానికి అవసరమయ్యే సరంజామా (క్యాన్‌వాస్‌, గుండీలు, హుక్సులు, దారాలు, ఆయిల్‌మిషన్‌) ధరలు పెరగడంతో దర్జీల దగ్గర బట్టలు ఇచ్చి కుట్టించుకొంటే ధర ఎక్కువ అవుతుందని అదే రెడీమేడ్‌ తీసుకొంటే తక్కువ ధరకు దొరుకుతాయి. వాటిమీద ఆదరణ చూపిస్తున్నారు. ఈ వృత్తినే నమ్ముకొని కొందరు ఇతర చోట్లకు వలసలు వెళ్ళారు.గిరాకులు దర్జీల వద్దకు వచ్చి బట్టలు కుటించుకొనే ఓపిక నశించింది. దర్జీల చేతికి ఇస్తే సరైన సమయానికి బట్టలు కుట్టించి ఇవ్వలేరని అప్పటికప్పుడు రెడిమెడ్‌ షాపులలోకి వెళ్ళి తమకు కావాల్సిన దుస్తులను ఎంపిక చేసుకొంటున్నారు. దీని ప్రభావం దర్జీల పై చాలా పడింది. గతంలో మాదిరిగా కాకుండా నేడు మహిళలకు కుట్టుమిషన్లు శిక్షణఇవ్వడంతో మహిళలకు కావాల్సిన దుస్తులను మహిళలే తమ ఇళ్ళవద్ద కుట్టుకొంటు న్నారు. అంగళ్ళు పెట్టుకొని దర్జీ పనిచేస్తున్న వీరికి పీస్‌ వర్క్ మెటీరియల్స్ గిట్టుబాటు కాకపోవడంతో అంగళ్ళు మూసివేసి ఇళ్ళదగ్గర కుట్టుకొంటున్నారు.కొంతమంది పేద దర్జీలు కుట్టుమిషన్లు అమ్ముకొని ప్రతి రోజు 5 రూపాయల అద్దెతో కుట్టుమిషన్లను తెచ్చుకొని జీవనం సాగిస్తున్నారు.రెడీమేడ్‌ దుస్తులు రాని సమయంలో వారికి కావాల్సిన దుస్తులను నెల ముందుగా ఇచ్చే వారు. పండగ సీజన్‌లు వస్తే వారం ముందు మాకు కుట్టేందుకు వీలు కాదు అనేవారము. నేడు ఆ పరిస్థితి లేదు. కుట్టే దుస్తుల కోసం ఎదురు చూడాల్సిన పరిస్థితి.
## కొలతలు
దర్జీ సాధారణంగా ఈ క్రింది కొలతలు తీసుకుంటాడు.
### పురుషులు
*అంగీ పొడవు
*నడుము
*భుజాలు
*కాళ్ళు
*చేతులు పొడవు (పొట్టి లేదా పొడగు చేతులు

## మూలాలు
*http://www.suryaa.com/showNews.asp?category=4&subCategory=2&ContentId=10971
*May đồng phục Alibu (వియత్నామీస్ యూనిఫాంలను కుట్టడం)

వర్గం:వృత్తులు
మేదరి

**మేదరి** ఇది వెనుక బడిన కులం. మహేంద్ర అని కూడా అంటారు. వెదురుతో తట్టలు, బుట్టలు చేస్తారు. వెదురుతో వేయి లాభాలన్నారు. వెదురు బొంగులు తీసుకొచ్చి వాటిని చటలు, వడ్లు జల్లెడలు,అన్నం గంపలు, నిచ్చెనలు, రేషం తట్టలు, చంద్రింకలు తదితర వస్తువులు తయారు చేసి విక్రయిస్తూ జీవనం సాగిస్తున్న వీరికి ప్లాస్టిక్‌ వస్తువులు విరివిగా అందుబాటులోకి రావడం ఎక్కడ వేసినా ఇబ్బంది లేక పోవడంతో విరివిగా ప్లాస్టిక్‌ల మీదే ప్రజలు మోజు పడుతూ వాటి మీద ఆదరణ చూపుతున్నారు. గతంలో వెదురు తడికలు, వెదురు నిచ్చెనలు విరివిగా వాడేవారు. ప్లాస్టిక్‌ రావడంతో రేషం తట్టలు, మైలబట్టల బుట్టలు, ఇనప నిచ్చెనలు అందుబాటులోకివచ్చి మేదరుల కుల వృత్తి దెబ్బతింది. వీరు keteswara swami, మల్లీశ్వరి దేవి లేదా మల్లేలమ్మ గా పూజిస్తూ, ప్రతి ఏడు బోనాలు సమర్పించి జాతర నిర్వహిస్తారు.

మేదరులు తమకు అవసరమైన వెదురు కోసం అడవి మీద ఆధార పడతారు కాబట్టి , దేశము లోని అన్ని రాష్ట్రములలో SC/ST లుగా ఉన్నారు. ఒక్క ఆంధ్రప్రదేశ్, తెలంగాణ లలో మాత్రమే BC లుగా పరిగణించ బడుతున్నారు. మేదరి వారు వెనుకబడి పోవుటకు రాష్ట్ర ప్రభుత్వం కూడా ఒక కారణం. రాష్ట్రప్రభుత్వం నుండి సరైన ప్రోత్సాహం అందక క్రమముగ వెనుకబడి పోయారు. దీనికి రాష్ట్రప్రభుత్వం మాత్రమే బాధ్యత వహించవలసియున్నది. మేదరి వారు కనీసము ఒక మునిసిపల్ వార్డుకు కూడా ప్రాతినిధ్యం వహించకపోవడం మన అగ్ర కులాల రాజకీయాలకు నిదర్శనం.

thumb|right|మేదరి వారు అల్లిన బుట్టలు, తట్టలు, చాటలు, ఇతర అందమైన అలంకార వస్తువులు., చాదర్ ఘాట్ రోడు ప్రక్కన తీసిన చిత్రం
వీరు వెదురు బద్దలతో తట్టలు, బుట్టలు చాటలు దాన్యాన్ని నిలవ చేసే బొట్టలు ఎద్దుల బండికి వేసే మక్కిన వంటివి అల్లు తారు. గతంలో అడవులలో వున్న వెదుర్లను కొట్టి తెచ్చి తట్టలు బుట్టలు అమ్మేవారు. అప్పట్లో బొట్టలు, మక్కెనలు, వంటి పెద్ద పెద్ద సామానులను తయారు చేయడంలో వారికి ఆదాయం బాగా వుండేది. ఇప్పుడు ఆ పరిస్థితి లేదు. ఈ కాలంలో అడవులకు వెళ్లే పరిస్థితి లేకున్న రైతుల పొలాల గట్టులందు కావలసినన్ని వెదుర్లు ఉన్నాయి. ఆయినా వీరు ఎక్కువగా లేరు. అక్కడక్కడ వున్న వారు తట్టలు బుట్టలు చేసి సంతలలో అమ్ము తున్నారు. వీరు కనుమరుగైనారు. ప్రస్తుతం వెదురు బద్దలతో చేసిన అనేక వస్తువులు పట్టణాలలో అమ్ముతున్నారు. ఇటు వంటి వస్తువుల తయారి తోనైనా ఈ మేదర వృత్తి వారు కొంతవరకు బతుకు వెళ్లదీస్తున్నారు.

## మేదరి వృత్తులపై కవితలు
* “కృతజ్ఞతలు ఈతసాప “

“ఏ యునివర్సిటీలోనూ చదవలేదు
కళావిద్య అంటే అస్సలే ఎరుగదు
అయినా అమ్మ
ఈతసాపను ఎంత నైపుణ్యంగా అల్లుతుందో!
గిజిగాడు గూడును అల్లినట్టు!!

చెట్టు చెట్టుకు దండం బెట్టి
మంచి మంచి ఆకుల్ని
కోసుకొచ్చి ,మోసుకొచ్చి
సూర్యునికోసారి చూపించి, నానబెట్టేది

ఈతసాప అల్లడం
చదువుకంటే గొప్పవిద్దే !!
ఎన్నో మాటల్ని,మరెన్నో మమతల్ని
ఎన్నో నవ్వుల్ని,మరెన్నో కన్నీళ్ళను
ఆరాకుల ఈతసాపలో కలిపికుట్టేది

ఎక్కడైనా ఈతచెట్టు కనబడితే
మా ఊర్లోని పేదతల్లులంతాగ
ప్రతీ ఆకుపై కన్పిస్తారు
నిరుపేదల చెమటచుక్కలతో కాపీ
రాయబడిన కావ్యం కదా ఈతసాప!

మాకు సాయంత్రమంటే
ఆకాశంలోకి సందమామ రావడం కాదు
వాకిట్లోకీ ఈతసాప రావడమే!
ముండ్లని గుండెల్లో దాచుకొని
ఏ బాధలేనట్టుగా నవ్వుతూ కనిపించేది
పల్లెటూరి ఆడపడుచులా!

నేలమ్మా!
ఈతసాప లేదని పొక్కిలిపొక్కిలై దుఃఖిస్తున్నావా?

మళ్ళీ ఈతసాప బతికినట్టు
ఈతసాపతో కాలగర్భంలో కలిసిపోయిన
అప్పటి ప్రేమలన్నీ బతికినట్టు
తెల్లారుగట్లల్ల కలొచ్చింది
కల నిజమైతే ఎంత బాగుండూ..”
...తగుళ్ళ గోపాల్

## మూలాలు
*http://www.mahendramedara.com/ 
*https://www.facebook.com/abdul.rajahussain/posts/2096419467309697

/* మూలాలు */ ఎరుకల వారి బుట్టల ఫోటో ఉంచారు....మేదరి బుట్టల ఫోటో పంపమంటారా..... () డా.రామయ్య, తలంగాణ రాష్ట్ర మేదరి సంఘం, రాష్ట్ర కన్వినర్

వర్గం:వృత్తులు
పేరు

**[[Manukondaappalaraju258@gmil.com|Akshara]] Shashi** లేదా **నామము** (Name) ) అనగా ఒక పదార్ధానికి, స్థలానికి, వస్తువుకు, మొక్కలకు, జంతువులకు మొదలగు వాటిని గుర్తించడానికి, పిలవడానికి సంబంధించిన పదం. ఇది ఒకర్ని ఇతరులనుండి వేరుగా గుర్తించడానికి ఉపయోగపడుతుంది. ఇవి ఒక వర్గానికి లేదా సంస్థకు చెందినది కూడా కావచ్చు. పేరులన్నీ వ్యాకరణ పరంగా నామవాచకం క్రిందకు వస్తాయి.

మొక్కలు, జంతువులలో ఒక జాతికి ప్రజాతికి మాత్రమే పేర్లుంటాయి. ఒక్క మనుషులలో మాత్రమే ఒక్కొక్క వ్యక్తికి ఒక ప్రత్యేకమైన పేరు పెట్టుకుంటాము. డాల్ఫిన్ లలో మనలాగా పేర్లుతో గుర్తించుకుంటాయని ఇటివల గుర్తించారు.

జీవశాస్త్రంలో భూమి మీద నివసించే జీవులన్నింటికీ శాస్త్రీయంగా పేరు పెడతారు. దీనిని 'నామీకరణ' అంటారు. కొందరు ద్వినామ నామకరణ విధానాన్ని అంగీకరిస్తే, కొన్నింటికి మాత్రం త్రినామ నామీకరణ అవసరం అయింది. ఈ విధమైన జీవుల వర్గీకరణ విధానానికి ఆద్యుడు లిన్నేయస్.paramesh

## రకాలు
* **[[ఇంటి పేరు]]** (Family Name) : తెలుగు వారిలో ఇంటి పేర్లు ఆ కుటుంబానికి చెందినవిగా ఉంటాయి. ఇవి వారు నివసించే ప్రదేశం పేరుగాని, వారి వృత్తిని గాని సూచించేవిగా ఉంటాయి. కొందరు ఇంటి పేరును వ్యక్తి పేరుకు మందు ఉంచితే, మరికొందరు తరువాత ఉంచుతారు. చాలా దేశాలలో ఇంటి పేరును తండ్రి పేరు నుండి తీసుకోవడం ఆనవాయితీ.
* **[[ఇవ్వబడిన పేరు]]** (Given Name) లేదా **వ్యక్తి పేరు** (Personal Name) : వ్యక్తి పేరు సాధారణం ఆ వ్యక్తిని పిలిచే, లేదా నమోదు చేసుకొనే పేరు. ముద్దు పేరుతో కొంతమందిని చిన్నప్పుడు పిల్లల్ని పిలుచుకున్నా పెద్దయిన తరువాత కూడా ఈ పేరు స్థిరపడిపోతుంది. హిందువులలో పుట్టిన రోజు తర్వాత నామకరణోత్సవం నాడు తల్లిదండ్రులు శాస్త్రోక్తంగా పేరు పెడతారు. వ్యక్తి పేరు ఎక్కువగా వారి కుటుంబం యొక్క సంస్కృతి సంప్రదాయాల మీద ఆధారపడి ఉంటుంది. అయితే పిల్లలకు ఇష్టం లేనప్పుడు తన పేరును మార్చుకొనే హక్కు వారికున్నది. 
* **[[ముద్దు పేరు]]** (Pet Name) : ముద్దుగా పిలుచుకొనే పేరు. గాంధీగారిని ముద్దుగా బాపు అని పిలిచినట్లు.
* **పొట్టి పేరు** (Short Name) : కొందరు వ్యక్తులకు, ప్రదేశాలకు లేదా సంస్థలకు ఇవి ఉపయోగిస్తారు. పెద్ద పెద్ద పేర్లున్నప్పుడు ఇలా పొట్టి పేర్లు వ్యవహారికమైపోతాయి. ఉదా: ఐరాసా అంటే ఐక్యరాజ్య సమితి. కారా అంటే కాళీపట్నం రామారావు. ఆంగ్లంలో వీటిని 'Abbrevations' అంటారు. 
* **ఊరి పేరు** (Village Name) : ఒక ఊరి పేరు ఆ ప్రాంతపు రెవెన్యూ అధికార్లు అక్కడ నివసించే ప్రజల ఇష్టాన్ని పరిగణించి నిర్నయిస్తారు.
* **వాహనాల పేరు** (Vehicle Name) : కొన్ని ప్రయాణ వాహనాలకు పేర్లు పెట్టడం కూడా ఆనవాయితీగా వస్తున్నది. రైలు బండ్లను గుర్తించడానికి గుర్తింపు సంఖ్యతో సహా పేర్లు పెడతారు. ఉదా: గోదావరి ఎక్స్ ప్రెస్, కోనార్క ఎక్స్ ప్రెస్ మొ. ఇలాగే బస్సులకు, పడవలకు కూడా పేర్లు పెడతారు.
* **సంస్థల పేరు** (Company Name) : ఒక సంస్థను స్థాపించినప్పుడు రిజిస్ట్రేషన్ చేయడానికి ఆ సంస్థ అధిపతి పేరు పెడతారు. కొన్ని పేర్లు అవిచేసే పనిని, విభాగాన్ని తెలియజేస్తూ ఆ రంగంలో ప్రసిద్ధిచెందిన వారిని పేరులో ముందు చేర్చడం కొన్ని సార్లు జరుగుతుంది.
* **[[కలం పేరు]]** (Pen Name) : కొందరు రచయితలు నిజమైన పేరుకు ప్రత్యామ్నాయంగా వాడుకునే పేరు.

## మారు పేర్లు
:*[[ప్రఖ్యాత వ్యక్తుల మారుపేర్ల జాబితా]]* వ్యాసం చూడండి

## ఇవి కూడా చూడండి

* మూర్తి

## మూలాలు



వర్గం:పేర్లు
చర్మకారుడు

చర్మ సంబంధ వస్తువులు అనగా చెప్పులు మొదలగువాటిని తయారు చేయువారిని చర్మకారులని అంటారు. ఈ వృత్తిని ఎక్కువగా మాదిగ కులానికి చెందినవారు నిర్వర్తిస్తుండేవారు. ఉత్తర భారతదేశంలో వీరిని అంటరానివారిగా చూస్తారు. వీరు ఈరోజు షెడ్యూలు కులాల కింద వర్గీకరించబడ్డారు. వీరు భారతదేశమంతటా, పాకిస్తాన్, నేపాల్ లో కనిపిస్తారు. రాం నారాయణ్ రావత్ ప్రకారం చర్మకారుల కులం చెప్పులలాంటి జంతుచర్మ సంబంధ వస్తువుల అవసరం పెరిగినప్పటి నుండి ఆవిర్భవించింది అనీ, అంతకు ముందు వీరు కర్షకులనీనూ.

## వృత్తిపై యంత్రాల ప్రభావం
పూర్వకాలంలో పల్లెల్లో చర్మ కారులు చెప్పులను తయారు చేసి సంతల్లో, గ్రామాల్లో అమ్మేవారు. కొనుగోలు దారులు ధాన్యం రూపంలో చెల్లించి చెప్పులను కొనేవారు.  మారిన కాలాని కనుగుణంగా ఈ వృత్తిలో కూడా పెట్టు బడిదారులు యంత్రాలతో ప్రవేశించడంతో వీరు తయారుచేసిన చెప్పులకు గిరాకీ తగ్గిపోయింది. దీంతో వీరి సంపాదన తగ్గిపోయింది. వృత్తిని నమ్ముకున్న చర్మకారులు పరిస్థితి దీనంగా మారింది. 

పూర్వం చర్మకారులు సొంతంగా చెప్పులను చుట్టి అమ్మేవారు. ఈ చెప్పులను పొలం పని చేసేవారు కొనుగోలు చేసేవారు. ప్రస్తుతం గొర్రెల కాపరులు మాత్రమే వీటిని కొంటున్నారు. యువతీ యువకులు యంత్రాలతో తయారైన చెప్పులనే ఎక్కువగా వాడుతుండటం మూలంగా వారు కుట్టిన చెప్పులు కొనే వారు లేక చర్మకారులు కనుమరుగయ్యే పరిస్థితి నెలకొంది.  ఉదాహరణకు పూర్వం తెలంగాణ రాష్ట్రం, వనపర్తి జిల్లాకు చెందిన పానగల్ మండలంలో 300 నుండి 400 చర్మకార కుటుంబాలుండేవి. ప్రస్తుతం 60 మాత్రమే మిగిలాయి. 

## ప్రముఖులు

* రవిదాస్‌ ఒక యోగి, కవి, తత్వవేత్త, సంఘ సంస్కర్త. చర్మకారుల కుటుంబంలో పుట్టి, సామాజిక తత్వవేత్తగా అనేకమందిని ఆకట్టుకున్న ప్రబోధకుడు.
*ఆంధ్రప్రదేశ్ రాష్ట్రానికి అలానాటి అధికార చిహ్నంలో ధర్మచక్రం మధ్యలో ఉన్న ఈ పూర్ణఘటాన్ని విదికుడు అనే చర్మకారుడు చెక్కినట్లు చరిత్ర చెబుతోంది.  అమరావతిలో ఆనాడు ఒక చర్మకారుడు ఆరామానికి విరాళంగా ఇచ్చిన పూర్ణ కుంభమే నేటి మన ఆంధ్రప్రదేశ్ అధికార ముద్రలో ఉంది.
*మాదార (మాదిగ) చెన్నయ్య : గుప్త భక్తుడై వుండేవాడు. ఇతడు దేవునికి అంబలిని తినిపించి తనిపింప చేసినకథ అనేక కావ్య పురాణాల్లో ప్రసిద్ధంగా తెలుపబడింది. 

## సినిమాలు
right|thumb|250px|స్వయంకృషి సినిమాలో చర్మకారుని పాత్రలో చిరంజీవి
* 1987 సెప్టెంబర్ 3న విడుదలైన స్వయంకృషి సినిమాలో కథానాయకుడు చిరంజీవి చర్మకారుడు. రావిచెట్టుకింద చెప్పులు కుట్టడం అతని వృత్తి. కె.విశ్వనాథ్ దర్శకత్వ ప్రతిభకు, చర్మకారుడు సాంబయ్యగా చిరంజీవి నటనకు ప్రేక్షకులు నీరాజనాలు పట్టారు.

## ఆచారాలు
ఆంధ్రప్రదేశ్ లో నెట్టికంటి ఆంజనేయ స్వామి వారి దేవాలయం లో  ప్రతి సంవత్సరం ఒక చర్మకారుడు స్వామి వారికోసం తయారుచేసిన చెప్పులను కానుకగా సమర్పిస్తారు. రాత్రి సమర్పించిన పాదరక్షలను ఉదయం పరిశీలిస్తే అవి కొన్నినెలలుగా వాడినట్టుగా అరిగిపోయి దుమ్ము పట్టి ఉంటాయి. స్వామి వారు రాత్రి పూట ఆ చెప్పులు వేసుకుని విహారయాత్రకు వెళ్ళివస్తారని భక్తుల నమ్మకం.

## మూలాలు

## బాహ్య లంకెలు
* http://sahitya-akademi.gov.in/library/e-books/Caste_and_Class_in_India.pdf

వర్గం:వృత్తులు
సెలీనియం

**సెలీనియం** (*Selenium*) ఒక రసాయన మూలకము. దీని పరమాణు సంఖ్య 34, రసాయన సంకేతము **Se**, పరమాణు భారము 78.96. ఇది ఒక nonmetal. దీని రసాయన గుణాలు సల్ఫర్, టెల్లూరియంలకు దగ్గరగా ఉంటాయి. ఇది ప్రకృతిలో మూలకం రూపంలో ఉండడం చాలా అరుదు.

ఎక్కువ పరిమాణంలో ఇది విషకరం. (toxic in large amounts). కాని చాలా కొద్ది మోతాదులలో మాత్రం అనేక ప్రాణుల జీవకణాల ప్రక్రియలకు అవసరం. గ్లూటాతియోన్ పెరాక్సిడేస్, తియోరిడాక్సిన్ రిడక్టేస్ అనే ఎంజైములలో కీలకమైన పదార్ధము (active center). ఈ ఎంజైములు కొన్ని జంతువులలోను, చెట్లలోను పరోక్షంగా ఆక్సిడైడ్ అయిన ఆణువులను reduce చేయడానికి సహకరిస్తాయి. ఇంకా మూడు డి-అయొడినేస్ ఎంజైములలో కూడా ఇది భాగం. ఈ మూడు డి-అయొడినేస్ ఎంజైములు థైరాయిడ్ హార్మోనుల (thyroid hormone) ను మార్చడానికి ఉపయోగ పడతాయి. కొన్ని వృక్షజాతులలో మాత్రమే సెలీనియం పదార్ధాల అవసరం ఉన్నట్లున్నది.

విడిగా సెలీనియం వివిధ రూపాలలో ఉంటుంది. సాధారణమైనది dense purplish-gray semi-metal (సెమి కండక్టర్). దీని నిర్మాణం ఒక trigonal polymer chain. ఇది చీకటిలో కంటే వెలుతురులో విద్యుత్తును బాగా ప్రసరింపజేస్తుంది. కనుక ఫొటో సెల్స్లో దీనిని వాడుతారు.

సెలీనియం సాధారణంగా పైరైట్ వంటి సల్ఫైడ్ ఖనిజాలలో లభిస్తుంది.

## ఇవి కూడా చూడండి

## మూలాలు

## బయటి లింకులు
* Los Alamos National Labs Chemistry Division - Selenium 
* WebElements.com - Selenium
* National Institutes of Health page on Selenium
* ATSDR - Toxicological Profile: Selenium
* Peter van der Krogt elements site

వర్గం:మూలకాలు
వర్గం:రసాయన శాస్త్రం
మగ్గం

thumb|మగ్గం నేస్తున్న మహిళ.

thumb|సాంప్రదాయక చేనేతలో వాడబడే మగ్గం
**మగ్గం,** అనేది వస్త్రాలను తయారు చేసేందుకు ఉపయోగంచు సాధనం. దీనిని ఉపయోగించు వారనిని నేతకారుడు అని, దీనిపై చేయు పనిని చేనేత అని అంటారు.

## అవయవ వ్యుత్పత్తి (శబ్దలక్షణం)
1404 లో ఇది వస్త్రాలుగా నేత దారం ప్రారంభించడానికి ఉపయోగించే ఒక యంత్రం అని అర్థం. 1838 నాటికి ఇది దారం నూలు తో వస్త్రాలను తయారి యంత్రం అని వాడుకరిలోకి వచింది.

## మగ్గాలు-రకాలు

;సాంప్రదాయ మగ్గాలు
పూర్వం నుండి వాడబడుతున్న మగ్గాలు. వీటిని మొత్తం చెక్కతో చేస్తారు. కొన్ని చోట్ల మాత్రమే ఇనుము వాడకం జరుగుతుంది. వీటిని వాడటం సులభం
వీటిపై తుండ్లు, తువ్వాలు, చీరలు, పంచెలు, తలగుడ్డలు(పంజాబీల) నేస్తారు.

;మరమగ్గాలు
వీటిని ఉపయోగించుటకు ప్రత్యేక శిక్షణ తీసుకోవాలి. వీటి వాడకంలో ఇనుము అధికం. దీనికి ఎక్కువ స్థలం అవసరం లేదు.

వీటిపై పట్టుచీరలు, శిల్కు తువ్వాళ్ళు, పట్టు పంచెలు, జరీతో కూడిన చీరలు, పంచెలు వంటివి నేస్తారు.

## మూలాలు


## గ్రంథసూచిక
*
*
*
*
*
*
*

## భాహ్యా లంకెలు

* Handloom construction: Practical guide to constructing viable handlooms, Joan Koster,1978 
* Loom demonstration video
* "Caring for your loom" article
* "The Art and History of Weaving"
* The Medieval Technology Pages: "The Horizontal Loom"

వర్గం:వస్తువులు
వర్గం:వృత్తులు
స్ట్రాన్షియం

**స్ట్రాన్షియం** ఒక రసాయన మూలకము. దీని సంకేతం **Sr**. పరమాణు సంఖ్య 38. ఇది ఒక ఆల్కలీన్ ఎర్త్ మెటల్ (alkaline earth metal). మెత్తని, మెరిసే తెలుపురంగులో లేదా కొద్ది పసుపు చాయలో ఉండే లోహము. ఇది అత్యధిక రసాయన సంయోజన గుణం కలిగి ఉంటుంది. (highly reactive chemically). గాలి తగిలినపుడు ఇది పసుపు రంగులోకి మారుతుంది. . ప్రకృతిలో ఇది సెలిస్టీన్ (celestine), స్ట్రాన్షియనైట్ strontianite అనే ఖనిజాలలో లభిస్తుంది. <sup>90</sup>Sr అనే ఐసోటోప్ రేడియో యాక్టివ్ falloutలో ఉంటుంది. దీని అర్ధ జీవిత కాలం 29.10 సంవత్సరాలు. స్కాట్లాండ్‌లోని స్ట్రాన్షియన్ అనే గ్రామం సమీప ంలో ఇది కనుగొన్నందున దీనికి స్ట్రాన్షియం అని పేరు పెట్టారు.

స్ట్రాన్షియం 90%-అల్యూమినియం 10% మిశ్రలోహంగా అల్యూమినియం-సిలికాన్ కాస్టింగులలో స్ట్రాన్షియం ఉపయోగ పడుతుంది. రంగుల టెలివిజన్ క్యాథోడ్ కిరణ ట్యూబ్‌లకు వాడే గాజు పదార్ధాలలో X-కిరణాలు నివారించడానికి స్ట్రాన్షియం ఉపయోగ పడుతుంది.

## మూలాలు

## బయటి లింకులు

వర్గం:మూలకాలు
వర్గం:రసాయన శాస్త్రం
బెల్లం (అయోమయ నివృత్తి)

**[[బెల్లం]]** అనేది ఒక తియ్యని ఆహారపదార్ధము.

**బెల్లం** అన్న పేరు ఈ క్రింది వాటిని కూడా సూచించవచ్చు:

* బెల్లం (గ్రామం), విజయనగరం జిల్లా, డెంకాడ మండలానికి చెందిన గ్రామం.
మిస్ ఎర్త్ 2007

**మిస్ ఎర్త్ [[2007]]**, కరౌసెల్ ప్రొడక్షన్ ఇన్‌కార్పొరేషన్ వారు తమ ఏడవ దఫాలో నిర్వహించిన ఈ పోటీలు, నవంబర్ 11, 2007 మనీలా, ఫిలిప్పీన్స్, ప్రత్యేక విహారయాత్ర వియత్నాంలో నిర్వహించారు. ఈ పోటీలలో అధికారికంగా 86 ప్రతినిధులు పాల్గొన్నారు.
## 86 అధికారిక ప్రతినిధులు
నోట్ : ఇథియోపియా & కాంగో లు, మనీలా, ఫిలిప్పైన్స్ లోనే వున్నట్టు ప్రకటించారు.

## బయటి లింకులు
* Miss Earth official website
* Grand Slam Beauties
* eMiss Earth
* Miss Earth Suriname official website, by HD Web Provider

వర్గం:మిస్ ఎర్త్
వర్గం:అంతర్జాతీయ అందాల పోటీలు
పూజా చిట్గోపేకర్

*పూజా చిట్గోపేకర్* ఫెమిన మిస్ ఇండియా 2007 పోటీల్లో 'మిస్ ఇండియా ఎర్త్'గా గెలిచింది. ఈమె నవంబరు 11 న మనీలాలో జరిగిన మిస్ ఎర్త్ 2007 పోటీల్లో పాల్గొంది. తరువాత 2007 లో మిస్ ఎర్త్ ఎయిర్ అయ్యింది. మిస్ ఎర్త్ ఎయిర్ మిస్ ఎర్త్‌ మొదటి రన్నరప్‌కు సమానం. ఈమెకు బాలీవుడ్ సినిమాల్లో నటించాలన్న కోరిక ఉన్నట్టు వ్యక్తం చేసింది. ఆమె ఆక్లాండ్‌లోని అగ్రశ్రేణి ప్రైవేట్ పాఠశాలల్లో ఒకటైన డియోసెసన్ స్కూల్ ఫర్ గర్ల్స్ లో చదివింది.

ముంబైలో ఫెమినా ఇండియా ఇచ్చే మూడు టైటిళ్లలో ఒకటైన మిస్ ఇండియా ఎర్త్‌ను ఆమె గెలుచుకుంది; మిగిలిన రెండు టైటిల్స్ - మిస్ ఇండియా యూనివర్స్ పూజా గుప్తాకు, మిస్ ఇండియా వరల్డ్ సారా జేన్ డయాస్ కూ దక్కాయి. మిస్ ఎర్త్ 2006 లో మొదటి రన్నరప్ అయిన అమృతా పాట్కి ఆమెకు పట్టాభిషేకం చేసింది. అమృతా మాదిరిగానే, మిస్ ఎర్త్ పోటీలో కూడా ఆమె మొదటి రన్నరప్‌గా నిలిచింది. 

పూజా 2011లో ఆక్లండ్ విశ్వవిద్యాలయం నుండి మెడిసిన్ డిగ్రీ అందుకుంది. 2011 జనవరి 7 న చికాగోకు చెందిన ఎవిజి అడ్వాన్స్‌డ్ టెక్నాలజీస్ వైస్ చైర్మన్ విక్రమ్ కుమార్‌ను పెళ్ళి చేసుకుంది.  వారి పెళ్ళి న్యూజిలాండ్‌లోని ఆక్లాండ్‌లో జరిగింది.   పూజా చికాగోలోని మెడికల్ డెర్మటాలజీ అసోసియేట్స్‌లో చర్మవ్యాధి నిపుణురాలిగా మోహ్స్ సర్జనుగా పనిచేస్తోంది. 

## మూలాలు
విక్రమోర్వశీయము

**విక్రమోర్వశీయము** మహాకవి కాళిదాసు విరచిత సంస్కృత నాటకము. ఇది పురూరవుడు అను రాజు, దేవేంద్రుని ఆస్థాన నర్తకి అయిన ఊర్వశి ల ప్రణయగాథ. ఈ నాటకములోని నాయకుడు పురూరవుడు అయినప్పటికీ, చక్రవర్తి చంద్రగుప్త విక్రమాదిత్యుని ఆస్థానములోని నవరత్నములలో ఒకడైన కాళిదాసు ఆయనపై గల ప్రేమ, గౌరవ భావముచే ఈ కృతికి ఆ పేరు పెట్టెనని కొందరి భావన. అయితే, దీనికి ఎటువంటి ఆధారాలు లేవు. విక్రమను "శౌర్యం" అనే అర్థంలో రాసాడని వాదన ఉంది. 

ప్రాథమిక కథాంశాన్ని ఋగ్వేదం లోని సంవాద సూక్తాలు,  మహాభారతం వంటి మూలాల నుండి అంశాలను తీసుకున్నప్పటికీ, కాళిదాసు తన రచనను మరింత ఆకర్షణీయంగా మార్చడానికి, నాటకకర్తగా తన ప్రజ్ఞను శేముషినీ వినియోగించి, గణనీయమైన అనుసరణలను చేశాడు.

కాళిదాసు రాసిన మూడు నాటకాల్లో విక్రమోర్వశీయం రెండవది. మొదటిది మాళవికాగ్నిమిత్రం, మూడవది అభిజ్ఞాన శాకుంతలం.

## కథ
ఒకసారి ఊర్వశి, కుబేరుడి భవనం నుంచి తిరిగి వెళ్తూ తన కుమారుడు ఋష్యశృంగుణ్ణి విభాండక మహర్షి వద్ద వదలిపెడుతుంది. ఆమె చిత్రలేఖ, రంభ వంటి ఇతర అప్సరసలతో పాటు ఉంది. కేశిన్ అనే రాక్షసుడు ఊర్వశి, చిత్రాలేఖలను అపహరించి ఈశాన్య దిశలో వెళ్ళాడు. అప్సరసల బృందం సహాయం కోసం కేకలు వేయడం ప్రారంభించగా అది విన్న పురూరవుడు వారిద్దరినీ రక్షిస్తాడు. మొదటి చూపులోనే ఊర్వశి, పురూరవుడు ప్రేమలో పడతారు. అప్సరసలను వెంటనే తిరిగి స్వర్గానికి పిలుస్తారు.

పురూరవుడు తన పనిపై దృష్టి పెట్టలేక పోతాడు. అతను ఊర్వశి ఆలోచనలతో మునిగిపోతాడు. తనది అనాలోచిత ప్రేమ కాదుగదా అని అనుకున్నాడు. రాజును చూడటానికి అదృశ్య రూపంలో వెళ్ళిన ఊర్వశి, తన ప్రేమను ధ్రువీకరిస్తూ, భూర్జ పత్రంపై సందేశం పంపుతుంది.

దురదృష్టవశాత్తు, ఆ ఆకును గాలికి తీసుకువెళ్ళి, కాశీ యువరాణి, పురూరవుని భార్య అయిన రాణి ఔషినారి పాదాల వద్ద చేరుతుంది. రాణికి అది చదివి మొదట కోపం వస్తుంది, కాని తరువాత ఆమె ప్రేమికుల మార్గంలో అడ్డురానని ప్రకటిస్తుంది. ఊర్వశి పురూరవులు మాట్లాడుకోటాని కంటే ముందే, ఒక నాటకంలో ప్రదర్శన ఇవ్వడానికి ఊర్వశిని మళ్ళీ స్వర్గానికి పిలిచారు. ఆమె ఆ ప్రదర్శనను చాలా అన్యమనస్కంగా చేస్తుంది. పురుషోత్తముడి అని అనడానికి బదులు పురూరవుడు అని పొరపాటున అంటుంది. అందుకు శిక్షగా, ఊర్వశిని స్వర్గం నుండి బహిష్కరిస్తారు. ఇంద్రుడు, ఆమె ప్రియుడు బిడ్డను చూసుకున్న తరువాత శాప విమోచనం కలుగుతుందని దాన్ని సవరిస్తాడు. చివరికి పురూరవుడు జీవించినంత కాలం ప్రేమికులు భూమిపై కలిసి ఉండటానికి అనుమతి లభిస్తుంది.

## మూలాలు
 

వర్గం:సంస్కృత నాటకాలు
వర్గం:కాళిదాసు రచనలు
రాకేశ్ శర్మ

అంతరిక్షం లోకి వెళ్ళిన తొలి భారతీయ వ్యోమగామి **రాకేశ్ శర్మ**. 1984 ఏప్రిల్ 3 న సోవియట్ యూనియన్ (ప్రస్తుతపు రష్యా) కు చెందిన సోయజ్ టి-11 రాకెట్ ద్వారా మరో ఇద్దరు రష్యన్ వ్యోమగాములతో కల్సి బైకనూర్అంతరిక్ష కేంద్రం నుంచి అంతరిక్షంలోకి వెళ్ళినాడు. అంతరిక్షంలోకి వెళ్ళిన ప్రపంచపు వ్యోమగాములలో ఇతను 138 వ వాడు.

1954 సం.లో పాటియాలాలో జన్మించిన రాకేశ్ శర్మ, భారత వైమానిక దళంలో చేరాడు. చకచకా ఉన్నతపదవులు పొంది స్క్వాడ్రన్ లీడర్, "విమాన చోదకుడు" అయ్యాడు. 1984లో భారత్ తరపున అంతరిక్షంలోకి వెళ్ళి మొదటి భారతీయ రోదసీ వ్యోమగామి అయ్యాడు. భారతదేశానికి చెందిన "భారత అంతరిక్ష పరిశోధన సంస్థ" (ISRO), రష్యాకు చెందిన "సోవియట్ స్పేస్ ప్రోగ్రామ్" (ఇంటర్ కాస్మోస్) సమన్వయ కార్యక్రమమైన ఈ యాత్ర సాల్యూట్-7 రోదసీ స్టేషనులో 8 రోజులపాటు కొనసాగింది. ఈ యాత్రలో 35 యేళ్ళ రాకేష్ శర్మతో పాటు రష్యాకు చెందిన ఇరువురు వ్యోమగాములూ ప్రయాణించారు. వీరియాత్ర "సోయుజ్ టి-11"లో ఏప్రిల్ 2 వతేదీ 1984 న ప్రారంభమయింది. ప్రయాణసమయంలో రాకేష్ శర్మ హిమాలయాలలో జలవిద్యుచ్ఛక్తి ప్రాజెక్టులకై ఛాయాచిత్రాలను తీశాడు. ఈ ప్రయాణ సమయాన అప్పటి భారత ప్రధానమంత్రి ఇందిరాగాంధీ రాకేష్ శర్మను భారతదేశం ఎలా కనిపిస్తుందని అడిగిన ప్రశ్నకు రాకేష్ శర్మ *సారే జహాఁ సే అచ్ఛా హిందూస్తాఁ హమారా* అని సమాధానం చెప్పి దేశభక్తిని చాటిచెప్పాడు.

రోదసీ నుండి తిరిగొచ్చాక రష్యా ఇతన్ని "హీరో ఆఫ్ సోవియట్ యూనియన్" అనే బిరుదు ఇచ్చి గౌరవించింది. భారతదేశం రాకేష్ శర్మనూ ఇరువురు రష్యన్ వ్యోమగాములనూ అశోక చక్ర అవార్డులతో సత్కరించింది.

రాకేష్ శర్మ, వింగ్ కమాండర్ రవీష్ మల్హోత్రా ఇరువురూ ఈ యాత్రకు పోటీపడ్డారు, అదృష్టం రాకేష్ శర్మను వరించింది. వీరిరువురూ "జీరో గ్రావిటీ" (భూమ్యాకర్షణా రహితం) శిక్షణపొందారు, ఈ శిక్షణలో వీరు *యోగాభ్యాసం* చేశారు. ప్రయాణంలోకూడా రాకేష్ శర్మ 'యోగాసనాలు' చేశాడు.

రాకేష్ శర్మ ప్రస్తుతం పదవీ విరమణ పొందాడు.
2006 నవంబరు ఇతను ప్రముఖ శాస్త్రజ్ఞుల సమావేశంలో పాల్గొన్నాడు. ISRO నిర్వహించిన ఈ కార్యక్రమంలో భారత మొదటి వ్యోమగామి యాత్రకు పచ్చజెండా ఊపబడింది.

## జీవిత విషయాలు
హైదరాబాద్ అబిడ్స్ లోని సెయింట్ జార్జ్ గ్రామర్ స్కూల్ లో చదివాడు.

## బయటి లింకులు
*Spacefacts biography of Rakesh Sharma
## మూలాలు

వర్గం:వ్యోమగాములు
వర్గం:భారత అంతరిక్ష రంగం
వర్గం:1949 జననాలు
వర్గం:నిజాం కళాశాల పూర్వవిద్యార్ధులు
వర్గం:అశోక్ చక్ర గ్రహీతలు
వర్గం:తెలంగాణ ప్రముఖులు
జీలకర్రగూడెం

**జీలకర్రగూడెం**, ఏలూరు జిల్లా, కామవరపుకోట మండలానికి చెందిన  రెవెన్యూయేతర గ్రామం.పిన్ కోడ్: 534 449.
thumb|250px|జీలకర్రగూడెం గ్రామం ఉన్నత పాఠశాల|ఎడమ
thumb|250px|జీలకర్రగూడెం గ్రామంలో రామాలయం|ఎడమ
గుంటుపల్లె గ్రామం కూడా ఇదే పంచాయితీకి చెందింది . జీలకర్రగూడెం, గుంటుపల్లెలలో చరిత్రాత్మకమైన బౌద్ధ స్తూపాల శిధిలాలున్నాయి. ఇవి చారిత్రికమైన, పరిరక్షింపబడ వలసిన పురాతన అవశేషాలుగా భారత పురావస్తు శాఖ నిర్ణయించింది.
## ఇవి కూడా చూడండి
* గుంటుపల్లె
* వేంగి

:
## మూలాలు
గద్దేవారిగూడెం

**గద్దేవారిగూడెం **, పశ్చిమ గోదావరి జిల్లా, కామవరపుకోట మండలానికి చెందిన గ్రామం..
ఈ చిన్న గ్రామంలో వరి, మొక్కజొన్న, మామిడి, ప్రొద్దు తిరుగుడు వంటి పంటలు పండిస్తారు.
thumb|గద్దేవారిగూడెం ప్రాథమిక పాఠశాల|ఎడమ 
thumb|పాఠశాలలో విద్యార్థులు, ఉపాధ్యాయులు|ఎడమ 
:
## మూలాలు
జగదీశ్ భగవతి

**జగదీష్ నట్వర్‌లాల్ భగవతి** (జననం 1934 జూలై 26) భారతదేశంలో జన్మించిన, అమెరికన్ ఆర్థికవేత్త    కొలంబియా విశ్వవిద్యాలయంలో ఆర్థిక శాస్త్ర, న్యాయశాస్త్ర ప్రొఫెసర్ కూడా.  భగవతి పరిశోధనల్లో అంతర్జాతీయ వాణిజ్యం ఒక అంశం. అతను స్వేచ్ఛా వాణిజ్యాన్నిసమర్ధిస్తాడు. 2000లో పద్మవిభూషణ పురస్కారం పొందాడు.

## జీవిత విశేషాలు
భగవతి 1934 లో, బ్రిటిష్ పాలన లోని బొంబాయి ప్రెసిడెన్సీలో గుజరాతీ కుటుంబంలో జన్మించాడు. ముంబైలోని సిడెన్హామ్ కాలేజీ నుండి బికామ్ పట్టా పొందాడు. తరువాత అతను కేంబ్రిడ్జ్ లోని సెయింట్ జాన్స్ కాలేజీలో చదువుకోవడానికి ఇంగ్లాండ్ వెళ్ళాడు, 1956 లో కేంబ్రిడ్జ్ (ఎకనామిక్స్ లో) లో రెండవ బిఎ అందుకున్నాడు. 1957, 1959 మధ్య అతను ఆక్స్‌ఫర్డ్‌ లోని నఫీల్డ్ కాలేజీలో చదువుకున్నాడు. 1961 లో మసాచుసెట్స్ ఇన్స్టిట్యూట్ ఆఫ్ టెక్నాలజీ నుండి ఆర్థిక శాస్త్రంలో పిహెచ్‌డి పొందారు. చార్లెస్ పి. కిండ్లెబెర్గర్ పర్యవేక్షణలో "ఎస్సేస్ ఇన్ ఇంటర్నేషనల్ ఎకనామిక్స్" అనే థీసిస్ కోసం అతనికి ఈ పిహెచ్‌డి వచ్చింది.  

కొలంబియా విశ్వవిద్యాలయానికే చెందిన మరో ఆర్థికవేత్త, రష్యా-స్పెషలిస్టూ అయిన పద్మ దేశాయ్ ను భగవతి వివాహం చేసుకున్నాడు. వారికి ఒక కుమార్తె ఉంది. భగవతి భారత మాజీ ప్రధాన న్యాయమూర్తి పిఎన్ భగవతి సోదరుడు. ప్రముఖ న్యూరో సర్జన్ అయిన ఎస్ఎన్ భగవతి సోదరుడు. భగవతి, దేశాయ్‌లు సంయుక్తంగా 1970 లో చేసిన ఓఇసిడి అధ్యయనం, *ఇండియా:ప్లానింగ్ ఫర్ ఇండస్ట్రియలైజేషన్* ఆ సమయంలో వెలువడ్డ ముఖ్యమైన కృషి.  

## వృత్తిగత విశేషాలు
పిహెచ్‌డి పూర్తి చేసిన తరువాత, భగవతి 1961 లో భారతదేశానికి తిరిగి వచ్చాడు. మొదట కోల్‌కతాలోని ఇండియన్ స్టాటిస్టికల్ ఇనిస్టిట్యూట్‌లో కొద్ది కాలం పాటు బోధించాడు. ఆపై 1962 నుండి 1968 వరకు ఢిల్లీ విశ్వవిద్యాలయం లోని ఢిల్లీ స్కూల్ ఆఫ్ ఎకనామిక్స్‌లో అంతర్జాతీయ వాణిజ్య ప్రొఫెసర్‌గా పనిచేశారు. 1968 నుండి 1980 వరకు భగవతి మసాచుసెట్స్ ఇన్స్టిట్యూట్ ఆఫ్ టెక్నాలజీలో ఎకనామిక్స్ ప్రొఫెసరుగా పనిచేసాడు.  భగవతి ప్రస్తుతం అకాడెమిక్ అడ్వైజరీ బోర్డ్ ఆఫ్ హ్యూమన్ రైట్స్ వాచ్ (ఆసియా) లోను, సెంటర్ ఫర్ సివిల్ సొసైటీ పండితుల బోర్డులో పనిచేస్తున్నారు. అతను విదేశీ సంబంధాల మండలి యొక్క సీనియర్ ఫెలో. భగవతి 2001 లో ప్రపంచ వాణిజ్య సంస్థ డైరెక్టర్ జనరల్‌కు బాహ్య సలహాదారు గాను, 2000 లో ఐక్యరాజ్యసమితికి ప్రపంచీకరణపై ప్రత్యేక విధాన సలహాదారు గాను, 1991 నుండి 1993 వరకు. జనరల్ అగ్రిమెంట్ ఆన్ ట్రేడ్ అండ్ టారిఫ్ డైరెక్టర్ జనరల్‌కు ఆర్థిక విధాన సలహాదారు గానూ పనిచేశాడు. 

## పురస్కారాలు, గౌరవాలు

* ఇండియన్ ఎకోనొమెట్రిక్ సొసైటీ వారి మహాలనోబిస్ మెమోరియల్ మెడల్ (1974)
* అమెరికన్ అకాడమీ ఆఫ్ ఆర్ట్స్ అండ్ సైన్సెస్ (1982) యొక్క ఫెలో 
* ఇంటర్నేషనల్ పొలిటికల్ ఎకానమీలో సీడ్మన్ విశిష్ట అవార్డు (1998)
* పద్మ విభూషణ్ పురస్కారం (2000)
* ఇండియన్ ఛాంబర్ ఆఫ్ కామర్స్ యొక్క జీవితకాల సాధన అవార్డు (2004)
* ఆర్డర్ ఆఫ్ ది రైజింగ్ సన్, గోల్డ్ అండ్ సిల్వర్ స్టార్ (2006) 

## మూలాలు



వర్గం:భారతీయ ఆర్థిక శాస్త్రవేత్తలు
వర్గం:1934 జననాలు
వర్గం:ఆర్థిక శాస్త్రవేత్తలు
వర్గం:పద్మవిభూషణ పురస్కార గ్రహీతలు
పాలకోవా

thumb|పాలకోవా

పాలకోవా  పాలతో చేసే స్వచ్ఛమైన  మిఠాయి. ఇది మంచి రుచి కలిగిన బలవర్ధకమైన ఆహారం.

## తయారీకి కావలసిన పదార్థాలు
*స్వచ్ఛమైన పాలు - ఒక లీటరు.
*చక్కెర - పావు కేజీ.
*నెయ్యి - కొద్దిగా.

## తయారుచేయు విధానం
* పాలు కుంపటి మీద పెట్టి మీగడ కట్టకుండా, గరిట కింద పెట్టకుండా తిప్పుతుండాలి.
* రెండు గంటల అనంతరం పాలు ముద్దలా అవుతుంది. ఇంకా తిప్పుతూనే ఉండాలి.
* మరికొంత సేపటికి గట్టిగా ముద్దలాగ అవుతుంది. 
* చక్కెర మెల్లమెల్లగా పోసి మళ్ళీ తిప్పుతుండాలి. పల్చని పాకం తయారవుతుంది.
* మరికొంత సేపటికి పంచదార పాకం అయి పల్చబడిన కోవా మళ్ళీ గట్టిగా అవుతుంది.
* ఒక పళ్ళానికి నెయ్యి రాసుకొని కోవా ముద్దను పళ్ళెంలో గుమ్మరించాలి. శుభ్రంగా కడిగిన గుండ్రాయిగాని, పచ్చడిబండగాని, కంచు చెంబుగాని తీసుకొని, నెయ్యి రాసి కోవా ముద్దని కాటుక నూరినట్టు ఒక ఐదు నిమిషాలు బలంకొద్దీ నూరాలి. ఇందువల్ల కోవా ఉండలు ఉండలుగా కాక, చక్కగా మెత్తగా అవుతుంది. తదనంతరం దానిని కావలసిన అకారాల్లోకి మర్చుకొని కత్తిరించవచ్చు. 

## పాలకోవా బిళ్ళలు
## కావలసిన పదార్ధాలు
*చిక్కటి గేదె పాలు - 1 లీటరు
*పంచదార - 1/4 కేజీ

## తయారు విధానం
రాగి తాంబాలంలో పాలు పోసి చిక్కగా కోవా అయ్యేంతవరకూ కలియబెడుతూ మరగబెట్టి స్టౌపైనుండి దింపాలి. పంచదార కలిపి మళ్ళీ స్టౌపై పెట్టి బాగా కలియబెడుతూ ఉండాలి. ఉండ పాకం అయ్యాకా స్టౌపైనుండి దింపాలి. వెచ్చగా ఉన్నప్పుడే బిళ్ళలుగా చేసుకోవాలి. ఈ పాలకోవా బిళ్ళలు తినడానికి చాలా రుచిగా ఉంటాయి, బయట బజార్లో దొరికే వాటికంటే చాలా బాగుంటాయి.

వర్గం:వంటలు
వర్గం:పిండి వంటలు
వర్గం:మిఠాయిలు
వాంగీబాత్

thumb|వంకాయలు
**వాంగీబాత్** అన్నము, వంకాయలతో చేసే ఫలహారము. దీనిని ఎర్రగడ్డ(ఉల్లిపాయలు) పెరుగు పచ్చడి చేర్చి లేక అలాగే ఆహారముగా తీసుకోవచ్చు. ఇది అన్నముతో చేసే ఆహారము కనుక దీనిని దక్షిణ భారతీయులు ముఖ్యముగా కన్నడిగులు ఎక్కువగా చేస్తారు. దీనిని అల్పాహారముగా తినవచ్చు.

## కావలసిన పదార్ధాలు
*బియ్యము-250 గ్రా
*వంకాయలు-250 గ్రా
*ఎర్రగడ్డలు-100 గ్రా
*పెద్ద నిమ్మకాయ-1
*నూనె-50 గ్రా
*నెయ్యి-25 గ్రా
*చెక్క-2 అంగుళాల ముక్క
*లవంగాలు-8
*యాలుకల-4
*జీడిపప్పు-50 గ్రా
*ఉప్పు-తగినంత
*కరివేపాకు
*తరిగిన కొత్తిమీరి-2 
*అల్లము-1 అంగుళము ముక్క
*వెల్లుల్లి-1 గడ్డ
*కారపు పొడి-1 చెంచా
*వాంగీబాత్ పొడి-మూడు చెంచాలు
*గరమ్ మసాలా-1 చెంచా

## తయారీ
*బియ్యాన్ని కొలిచి ఒక గ్లాసుకు 4 గ్లాసుల నీరు పోసి అన్నము వండి పెట్టుకోవాలి.
*వంకాయలు ఒక్కొక్కటి 10 చీలికలు చేసి నీటిలోవేసి పెట్టుకోవాలి.
*ఎర్రగడ్డలు నులువు ముక్కలు లావుగా తరిగి పెట్టుకోవాలి.
*యాలుకలు పొడిచేసి పెట్టుకోవాలి.
*అన్నము వెడల్పాటి పళ్ళెములో ఆరపెట్టు కోవాలి.
*అన్నము మెత్తగా మెదిపి పెట్టు కోవాలి.
*సామాను అంతా పొయ్యి దగ్గర పెట్టుకొని, పొయ్యి మీద బాణలి పెట్టి నూనె, నెయ్యి వేసి కాగిన తరువాత చెక్క, లవంగాలు, జీడిపప్పు వేసి యాలుకల పొడి వేసిన
తరువాత కరివేపాకు, ఎర్రగడ్డలను చేర్చాలి. ఎర్రగడ్డలు వన్నె మారిన తరువాత నీళ్ళను బాగావడకట్టి, ముక్కలు వేసి బాగా వేగనిచ్చి, తరువాత నూరిన అల్లము, వెల్లుల్లి ముద్దను చేర్చిపచ్చి వాసన పోయేవరకు వేగనిచ్చి, వాంగీ బాత్ పొడర్, కొంచము కారపు పొడి, గరమ్ మసాలాపొడి అర చెంచా ఉప్పు చేర్చి చక్కగా
కలిపి ఆరపెట్టిన అన్నములో వేసి, దానిపై 10 నిమ్మకాయను పిండి, 10 చెంచా ఉప్పు సన్నగా తరిగిన కొత్తిమీరి వేసి చక్కగా కలగలిపితే వాగీబాత్ తినడానికి సిద్ధం.

## ఎర్రగడ్డ పెరుగు పచ్చడి
*కావలసిన పదార్థాలు
*పెరుగు-2ర్త్రెండు గ్లాసులు
*ఎర్రగడ్డలు-2రెండు
*ఉప్పు -తగినంత
*కొత్తిమీరి-తరిగినది ఒక 5స్పూన్
*ఒక గిన్నెలోసన్నగా తరిగిన ఎర్రగడ్డలు ఉప్పు, కొత్తిమీరి వేసి పెరుగును చేర్చి చక్కగా కలిపితే ఎర్రగడ్డ పెరుగు పచ్చడి సిద్ధము.

వర్గం:ఫలహారాలు
వర్గం:కర్ణాటక వంటకాలు
అవిశ

**అవిశ** చిన్న వృక్షం. ఇది చిక్కుడు జాతికి చెందినది. దీని పుష్పాలను పూజకు ఉపయోగిస్తారు.

## ఉపయోగాలు
* అవిశ ఆకు పిత్తాన్ని, కఫాన్ని తగ్గిస్తుంది. దీని కాయలు మంచి బలం, ఆకలిని కలిగిస్తాయి.
* అవిశ ఆకులు, పూలు, కాయలు ఆహారంగా పులుసులు, వేపుడు చేసుకొని తింటారు.
* అవిశ పూల రసం కళ్ళలో పిండితే చూపు స్పష్టంగా కనిపిస్తుంది.
* బాగా పండిన కాయలు ఒంటి నొప్పికి, గడ్డలకు వైద్యానికి పనికివస్తాయి.
* అవిశ పశువులకు ప్రత్యేకమైన దాణా.
* అవిశ ఆకు మంచి విరేచన కారి.
* అవిశ ఆకు ఒక ఆకు కూర.

210px|thumb|left|అవిశ పువ్వులు.

## ఇవి కూడా చూడండి

## బయటి లింకులు

* FOREST FLORA OF ANDHRA PRADESH

వర్గం:ఫాబేసి
వర్గం:పుష్పాలు
దారం

thumb|right|దారపు ఉండలు.
దారం ఒక సన్నని పొడవైన వస్తువు. ఇవి దుస్తులు, తాళ్ళ తయారీలో వాడతారు. కుట్టుపని, నేతపని, ఎంబ్రాయిడరీ లో వీనిని విరివిగా ఉపయోగిస్తారు. దారాలు రంగులు లేనివి ఉంటాయి; లేదా వివిధ రంగులలో తయారుచేస్తున్నారు. దారాలలో తయారుచేయడంలో ఉపయోగించిన పదార్ధాన్ని బట్టి వివిధ రకాలు. నూలు, నార, పాలియెస్టర్, పట్టు, నైలాన్ మొదలైనవి. వీటిలో కొన్ని ప్రకృతిలో లభిస్తాయి. కొన్ని కృత్రిమంగా తయారౌతున్నాయి.

సాధారణమైన నూలు వడకడం ద్వారా దారం తయారవుతుంది. నూలు మగ్గంతో స్పిన్నింగ్ చేయడం చారిత్రత్మకంగా పురాతనమైనది.

ఇది తరచుగా అనేక తంతువులు లేదా ఫైబర్‌లతో కూడి ఉంటుంది, దీనిని వస్త్రాలను కలపడానికి, సృష్టించడానికి లేదా అలంకరించడానికి ఉపయోగిస్తారు. ప్రాచీన ఈజిప్షియన్లు మొక్కల ఫైబర్స్, ఉన్ని మరియు వెంట్రుకలను ఉపయోగించి దారాన్ని సృష్టించడానికి ప్రసిద్ధి చెందారు. నేడు, దారాన్ని పత్తి, ఉన్ని, అవిసె, నైలాన్, పట్టు, పాలిస్టర్ మొదలైన వాటితో సహా అనేక విభిన్న పదార్థాలతో కూడా తయారు చేయవచ్చు. లోహ దారాలు కూడా ఉన్నాయి (కొన్నిసార్లు అలంకార వస్త్రాలలో ఉపయోగిస్తారు), వీటిని చక్కటి తీగతో తయారు చేయవచ్చు.

దారం నూలు, త్రాడు, పురిబెట్టు లేదా తాడును పోలి ఉంటుంది మరియు ఈ పదాలను ఉపయోగించే విధానం మధ్య కొంత అతివ్యాప్తి ఉంటుంది. అయితే, దారం చాలా తరచుగా కుట్టుపని, ఎంబ్రాయిడరీ, నేయడం లేదా లేస్ లేదా వల తయారీకి తగినంత చక్కటి మరియు మృదువైన పదార్థాలను సూచిస్తుంది. నూలు తరచుగా మందమైన మరియు మృదువైన పదార్థం అని అర్థం చేసుకోవడానికి ఉపయోగిస్తారు, అల్లడం మరియు కుట్టుపనికి అనువైనది. త్రాడులు, పురిబెట్టు లేదా తీగలు సాధారణంగా బలమైన పదార్థాలు, కట్టడానికి మరియు బిగించడానికి అనుకూలంగా ఉంటాయి.

## పదార్థాలు

దారం వివిధ రకాల పదార్థాల నుండి తయారు చేయబడుతుంది. ఒక దారం దానిని కలపడానికి ఉపయోగించే పదార్థం కంటే బలంగా ఉన్న చోట, అతుకులను ఒత్తిడికి గురిచేస్తే, దారం తెగిపోయే ముందు పదార్థం చిరిగిపోవచ్చు. వస్త్రాలను సాధారణంగా ఫాబ్రిక్ కంటే తక్కువ బలం కలిగిన దారాలతో కుట్టుతారు, తద్వారా ఒత్తిడికి గురైతే అతుకు వస్త్రం ముందు చిరిగిపోతుంది. అప్హోల్స్టరీ, కార్ సీటింగ్, టార్పాలిన్లు, టెంట్లు మరియు సాడిలరీ వంటి గణనీయమైన ఒత్తిళ్లను తట్టుకోవలసిన భారీ వస్తువులకు చాలా బలమైన దారాలు అవసరం. తక్కువ బరువున్న దారంతో మరమ్మతులు చేయడానికి ప్రయత్నించడం సాధారణంగా వేగంగా విఫలమవుతుంది, అయితే మళ్ళీ, కుట్టిన పదార్థం కంటే బలమైన దారాన్ని ఉపయోగించడం వల్ల దారం దారి తప్పే ముందు ఆ పదార్థంలో చీలికలు ఏర్పడవచ్చు.

## మూలాలు


వర్గం:గృహోపకరణాలు
వర్గం:దారాలు
మైసూరుపాక్

**మైసూరుపాక్** లేదా **మైసూర్ పాక్** ఒక మెత్తని మిఠాయి. ఇది శెనగ పిండితో తయారు చేసే తీపి వంటకం. దీనిని మొట్టమొదటగా మైసూరు మహారాజు ఆస్తాన వంటవాళ్ళు తయారు చేసారు.

## కావలసిన పదార్ధాలు
*శనగపిండి - ఒక కప్పు
*చక్కెర - ఒక కప్పు
*నెయ్యి - రెండు కప్పులు
*సోడా - చిటికెడు.

## తయారుచేయు విధానం
*నెయ్యి కుంపటిసెగని ఒక్కసారి కాగనియ్యాలి.
*చక్కెరలో కొంచెం నీళ్ళుపోసి కలిపి కుంపటిమీద పెట్టాలి. చక్కెర కరిగేదాకా ఉడకనివ్వాలి.
*చక్కెర పాకం ఉడుకుతూ ఉండగానే నెయ్యిలో నాలుగోవంతు భాగం పాకంలో పోసి; కలిపి శనగపిండి కూడా వేసి గరిటెతో అడుగు అంటకుండా తిప్పుతూ ఉండాలి. నెయ్యి ఇగిరినప్పుడల్లా మాడకుండా నెయ్యిపోస్తూ, తిప్పుతూ ఉండాలి. నెయ్యి అంతా పూర్తిగా అయేసరికి శనగపిండి పాకంలో ఉడికి, నేతిలోవేగి, విడిపోయి, తెల్లగా నురుగు లాగా కనిపిస్తుంది.
*అప్పుడు చిటికెడు సోడా వేసి మరోసారి కలియబెట్టి వెంటనే పళ్ళెంలోకి కుమ్మరించాలి. వెంటనే గరిటెతోగాని అట్లకాడతోగాని పైపైన మెల్లగా వత్తాలి. 
*వేడిలోనే కత్తితో మనకి కావలసిన ఆకారాలలో కోసుకోవాలి. చల్లారిన తర్వాత ముక్కలు విడివిడిగా వస్తాయి.
## చిట్కాలు
*శనగ పిండి కల్తీ లేకుండా స్వచ్ఛమైనదిగా ఉండాలి.
*పేరుకున్న నెయ్యిని ఉపయోగించకూడదు. నెయ్యిని మరిగించిన తర్వాత వేడిగా ఉండగానే కలపాలి.

## ఇది కూడా చూడండి
* జీడిపప్పు మైసూరుపాక్

## బయటి లింకులు

* మైసూర్ పాక్ తయారీ విధానము1  
* మైసూర్ పాక్ తయారీ విధానము2
* మైసూర్ పాక్ తయారీ విధానము3

వర్గం:వంటలు
మేజా

[thumb|right|270px|[కలపతో చేసిన మేజా, కుర్చీలు.]]
**మేజా** అంటే ఆంగ్ల భాషలో టేబులు (ఆంగ్లం Table). మనం పనిచేసుకోవడం కోసం వెడల్పయిన ఉపరితలం కలిగి, సాధారణంగా నాలుగు కాళ్ళుంటాయి. ఇది ఎక్కువగా కుర్చీలతో కలిపి జతగా వాడతారు. ఇవి కూర్చుంటే పనిచేసుకోవడానికి అనుకూలమైన ఎత్తులో ఉంటాయి. ఇవి ముఖ్యంగా చదువుకోవడానికి, ఆఫీసు పనికోసం, భోజనం చేయడానికి ఉపయోగపడతాయి. 

మేజా బల్లలు వివిధ ఆకారాలలో, విభిన్న ఎత్తులలో ఉంటాయి. ఇవి కలపతో గాని, లోహాలతో తయారుచేస్తారు. అన్నింటి ఉపరితలం చదునుగా భూమికి సమాంతరంగా ఉంటుంది. ఇవి ఒకటి అంతకన్నా ఎక్కువ సంఖ్యలో కాళ్ళు లేదా కోళ్ళుతో భూమిమీద స్థిరంగా నిలబడుతుంది. వీటి ఉపరితలం గుండ్రంగాగాని, చతురస్త్రాకారంగాని, కోడిగుడ్డు ఆకారంలోగాని ఉంటాయి.

## ఉపయోగాలు
* మేజా ముఖ్యంగా వివిధ ఆహారపదార్ధాలను భోజనం చేసేటప్పుడు పెట్టుకోవడానికి ఉపయోగిస్తారు. 
* విద్యార్థులు వారి పుస్తకాలు, వ్రాత సామగ్రి మొదలైన వాటిని మేజా మీద ఉంచి చదువుకోడానికి, వ్రాతపని కోసం వాడుకుంటారు. 
* చిన్న చిన్న మేజాలను తేనీరు, పలహారాలు అతిథులకు పెట్టడానికి వాడతారు. 
* దూరదర్శిని, కంప్యూటరు లాంటి ఎలక్ట్రానిక్ పరికరాలను అందంగా అమర్చడానికి మేజా చాలా ఉపయోగపడుతుంది. 
* కొన్ని పెద్దమేజా బల్లలను ఒకదగ్గర పెట్టి నాటక ప్రదర్శనల కోసం ఉపయోగిస్తారు.

## బయటి లింకులు

* మేజా బల్ల చరిత్ర 
## మూలాలు


వర్గం:గృహోపకరణాలు
వర్గం:కార్యాలయ సామాగ్రి
వర్గం:చెక్క వస్తువులు
ప్రపంచ ప్రసిద్ధి నగరాలు

ప్రపంచంలోని ప్రసిద్ధి చెందిన 50 నగరాలు

1.టోక్యో (జపాన్)
2.మెక్సికో సిటీ (మెక్సికో)
3.ముంబాయి (భారతదేశము)
4.సావోపాలో (బ్రెజిల్)
5.న్యూయార్క్ (అమెరికా సంయుక్త రాష్ట్రాలు)
6.షాంఘై (చైనా)
7.లాగోస్ (నైజీరియా)
8.లాస్ ఏంజిల్స్ (అమెరికా సంయుక్త రాష్ట్రాలు)
9.కోల్ కత (భారతదేశము)
10.బ్యూనస్ ఎయిర్స్ (అర్జెంటీనా)
11.సియోల్ (దక్షిణ కొరియా)
12.బీజింగ్ (చైనా)
13.కరాచి (పాకిస్తాన్)
14.ఢిల్లీ (భారతదేశము)
15.ఢాకా (బంగ్లాదేశ్)
16.మనీలా (ఫిలిప్పీన్స్)
17.కైరో (ఈజిప్టు)
18.ఒసాకా (జపాన్)
19.రియో డి జనీరో (బ్రెజిల్)
20.ట్సియాంగ్జిన్ (చైనా)
21.జకర్తా (ఇండోనేషియా)
22.పారిస్ (ప్రాన్స్)
23.ఇస్తాంబుల్ (టర్కీ)
24.మాస్కో (రష్యా)
25.లండన్ (యునైటెడ్ కింగ్‌డమ్)
26.లిమా (పెరూ)
27.టెహరాన్ (ఇరాన్)
28.బాంకాక్ (థైలాండ్)
29.చికాగో (అమెరికా సంయుక్త రాష్ట్రాలు)
30.బొగోటా (కొలంబియా)
31.చెన్నై (భారతదేశము)
32.హైదరాబాదు (భారతదేశము)
33.ఎస్సెన్ (జర్మనీ)
34.హాంగ్‌ఝో (చైనా)
35.హాంకాంగ్ (చైనా}
36.లాహోర్ (పాకిస్తాన్)
37.షెన్‌యాంగ్ (చైనా)
38.చాంగ్‌చున్ (చైనా)
39.బెంగుళూరు (భారతదేశము)
40.హార్బిన్ (చైనా)
41.చెన్‌గ్డు (చైనా)
42.షాంటియాగో (చైనా)
43.గాంగ్జూ (చైనా)
44.సెయింట్ పీటర్స్‌బర్గ్ (రష్యా)
45.కిన్షాషా (కాంగో)
46.బాగ్దాద్ (ఇరాక్)
47.జినాన్ (చైనా)
48.వ్య్హాన్ (చైనా)
49.టొరంటో (కెనడా)
50.యాంగాంగ్ (మయన్మార్)
## ఇవి కూడా చూడండి
* ప్రపంచ వింతలు
* ఏడు పురాతన ప్రపంచ అద్భుతాలు
* ప్రపంచంలోని కొత్త ఏడు అద్భుతాలు

వర్గం:జాబితాలు
రాట్నం

**రాట్నం** అనేది చేనేతలో ఉపయోగించు ఒక సాధనం. ఇది మొదట రూపొందించిన జాతీయ పతాకంలో మధ్యలో గల తెలుపు వర్ణంలో ఉండేది. దీనిని మహాత్మాగాంధీ కూడా స్వాతంత్ర్య సంగ్రామంలో ఖద్దరు ధరించాలనే నినాదంతో వాడుతుండేవాడు.

## తయారీ
మొదటి తరం రాట్నాలు చెక్కతో తయారు కాబడేవి. తధనంతరం సైకిల్ చక్రాలను వాడుతూ చేసారు. దాని తరువాత పూర్తిగా మెటల్ రాట్నాలు తయారీ మొదలైంది. చక్రాలను సౌకర్యాలను అనుగుణంగా వివిద పరిమాణాల్లో రూపొందిస్తారు.

## ఉపయోగాలు
## ఇతర విశేషాలు
మల్లెశం తెలుగు సినిమాలో ఈ రాట్నం గురించి వివరించబడినది. ఒకరకమైన రాట్నం తయారీ కొరకు ప్రయత్నం చేయడం కథాంశం.

## మూలాలు, ఆధారాలు

* Handloom construction: Practical guide to constructing viable handlooms, Joan Koster,1978 
* Loom demonstration video
* "Caring for your loom" article
* "The Art and History of Weaving"
* The Medieval Technology Pages: "The Horizontal Loom"
వర్గం:వస్తువులు
జింజిబరేసి

**జింజిబరేసి** (లాటిన్ Zingiberaceae) ఒక మొక్కల కుటుంబం.

## ముఖ్యమైన మొక్కలు
*ప్రజాతి జింజిబర్ : అల్లం
*మామిడి అల్లం
*ఏలకులు
*కచ్చూరాలు

## మూలాలు
* బి.ఆర్.సి.మూర్తి: వృక్షశాస్త్రము, శ్రీ వికాస్ పబ్లికేషన్స్, 2005.

*''The phylogeny and a new classification of the gingers (Zingiberaceae): evidence from molecular data''
*''Abstracts from the Symposia on the Family Zingiberaceae''
*''A New Classification of the Zingiberaceae'' from the Third Symposium on Zingiberaceae
*Zomlefer, W.B. *Flowering Plant Families*. The University of North Carolina Press. 1994.

వర్గం:జింజిబరేసి
వర్గం:ఏకదళబీజాలు
కంఠమనేనివారిగూడెం

**కంఠమనేనివారిగూడెం**, పశ్చిమ గోదావరి జిల్లా, కామవరపుకోట మండలానికి చెందిన రెవెన్యూయేతర గ్రామం. ఈ గ్రామంలో మెరక పంటలు (తోటలు) వ్యవసాయం ప్రధానమైన జీవనోపాధి. కొబ్బరి, బత్తాయి, పామాయిల్, మామిడి, జీడిమామిడి, టేకు వంటి తోటల పెంపకం అధికంగా జరుగుతుంది.
thumb|ఎడమ
thumb|ఎడమ
కంఠమనేనివారిగూడెం, గుంటుపల్లె, జీలకర్రగూడెం ఈ మూడు గ్రామాలు దగ్గర దగ్గరలో ఉన్నాయి. ఈ మూడు గ్రామాలలోని బౌద్ధమతం ప్రాంభకాలంనాటి కట్టడాలు బయటపడినాయి. వీటిలో గుంటుపల్లి కొండపైని గుహాలయాలు, స్తూపాలు ప్రసిద్ధి చెందినవి. ఇవి క్రీ.పూ. 3వ శతాబ్ది నుండి సా.శ.2వ శతాబ్దికి చెందినవని భావిస్తున్నారు.కంఠమనేనివారి గూడెంలో ఎదురు బదురుగా ఉన్న రెండు చైత్య గృహాలు బయటపడినాయి. (2007 జూలైలో) ఇవి. సా.శ. రెండవ శతాబ్దిలో మహాయాన బౌద్ధమతాచారాలు వ్రేళ్ళూనుకొంటున్న సమయానికి చెందినవని భావిస్తున్నారు. వీటితోబాటు 1.5 మీటర్లు వ్యాసం గల చిన్న స్తూపం, కొన్ని కొండపెంకులూ కూడా కనుగొనబడ్డాయి. సంవత్సరం క్రితం ఒక ధ్యాన బుద్ధుని విగ్రహంలోని భాగాలు, ఒక చెక్కబడిన స్తంభము కనుగొనబడ్డాయి.ఒకో చైత్య గృహమూ 10.4 మీటర్ల పొడవూ, 5.57 మీటర్ల వెడల్పూ ఉన్నాయి. బహుశా ఒకో ్ృహమూ 12మీటర్ల ఎత్తు కలిగి ఉండవచ్చునని అంచనా వేస్తున్నారు. ఈ గృహాలలో ధ్యాన బుద్ధుని ప్రతిమ ఉంచబడింది. కట్టడాలలోని ఇటుకలు సున్నపురాతి 'సిమెంట్'తో అతికించబడినాయి. ఇవి శాతవాహనుల కాలంలో నిర్మించబడి ఉండవచ్చును.
:
## మూలాలు

## వనరులు
* జూలై 13, 2007 హిందూ పత్రికలో వార్త
అష్టాదశ పుణ్యకార్యాలు

"అష్టాదశ పుణ్యకార్యాలు" అంటే 18 ముఖ్యమైన పనులు. ఇవి సాధారణంగా జీవితంలోని ముఖ్యమైన సంఘటనలు మరియు సంస్కారాలతో ముడిపడి ఉంటాయి, ఉదాహరణకు: నిషేకము, గర్బాధానము, పుంసవనము, సీమంతము, నామకరణము, అన్నప్రాశనము, అక్షరాభ్యాసము, ఉపనయనము, వివాహము మరియు షష్టిపూర్తి.

## పుణ్య కార్యాలు
# నిషేకము: లైంగిక సంయోగం (గర్భధారణకు ముందు).
# గర్బాధానము: గర్భధారణకు సంబంధించినది.
# పుంసవనము: గర్భంలో పుత్రుడిని పొందేందుకు చేసే కర్మ.
# సీమంతము: గర్భం దాల్చిన స్త్రీకి చేసే ఒక ముఖ్యమైన సంస్కారం.
# నామకరణము: పేరు పెట్టే కార్యక్రమం.
# అన్నప్రాశనము: బిడ్డకు మొదటిసారి అన్నం తినిపించడం.
# కేశఖండనము: శిశువు తల వెంట్రుకలు తీసివేయడం.
# అక్షరాభ్యాసము: బిడ్డకు అక్షరాలను నేర్పించే కార్యక్రమం.
# విద్యాభ్యాసము: విద్యను ప్రారంభించడం.
# ఉపనయనము: యజ్ఞోపవీత ధారణ.
# వివాహము: వివాహ సంస్కారం.
# వస్త్రధారణము: కొత్త వస్త్రాలు ధరించడం.
# కంచుధారణము: కంకణాలు ధరించడం.
# గృహప్రవేశము: కొత్త ఇంట్లోకి ప్రవేశించడం.
# శంకుస్థాపనము: భవన నిర్మాణానికి పునాది వేయడం.
# డోలారోహణము: ఊయల వేడుక.
# వధూగృహప్రవేశము: కొత్త ఇంటికి వధువును తీసుకురావడం.
# షష్టిపూర్తి: అరవై ఏళ్లు నిండినప్పుడు చేసే వేడుక.

## మూలాలు

వర్గం:సంఖ్యానుగుణ వ్యాసములు